După cum o arată alegerile din colțurile civilizate sau nu ale planetei, ceea ce pare o glumă, la început, ajunge, până la urmă președinte. Se întâmplă acum și în Serbia: duminică au loc alegerile prezidențiale și un candidat care participă la mișto este al doilea în sondaje, ca opțiuni de vot.

Își zice Gandalf din Balcani, are 25 de ani, e student și s-a hotărât să candideze cu un personaj de parodie, numit "Ljubisa 'Beli' Preletacevic". Eroul jucat de el are un costum alb, ceas gigantic de aur, haină de blană și merge pe stradă promițând joburi și bani în schimbul votului. (Nimic neobișnuit până acum cu realitatea electorală din România. Sau din alte părți).

Luk Maksimovic a și declarat, de altfel, în mai multe rânduri, că doar se prostește. Câteva din mesajele campaniei lui:

“Nu va mai exista corupție. Decât a mea, bineînțeles” ”Trimiteți toți bani direct în portofelul meu”

Maksimovic dorește să devină prezentator TV, dar se pare că ambițiile lui sunt prea mici în fața realității. Sondajele l-au dat săptămâna aceasta al doilea în topul opțiunilor, cu 11%. Lumea se folosește de candidatura lui ca o formă de protest. Lucru care începe să îl pună pe gânduri:

”O să ajung președinte și nici măcar nu am terminat facultatea”.

La modul serios, însă, Maksimovic spune așa, potrivit Reuters:

E cu adevărat ceva greșit în țara asta, dacă un personaj ireal poate atinge mulțimile în felul acesta

Campania lui poate oferi câteva direcții pentru strategii serioși: